**וואלטה אספניה 2020** (בספרדית: **Vuelta a España 2020**) היה המהדורה ה-75 של מרוץ הוואלטה אספניה, אחד משלושת מרוצי האופניים היוקרתיים והחשובים הנקראים גרנד טורס. במרוץ ניצח פרימוש רוגליץ' (יומבו–ויסמה) בפעם השנייה ברציפות לאחר הניצחון שלו ב-2019, מקדים ב-24 שניות את ריצ'רד קאראפאס (אינאוס גרנדיירס) וב-1:15 דקות את יו קארת'י (EF Pro Cycling). המרוץ תוכנן להתקיים בין ה-14 באוגוסט ל-6 בספטמבר אך נדחה בשל מגפת הקורונה. ההחלטה על תאריך המרוץ התקבלה ב-5 במאי והתאריך החדש למרוץ היה בין ה-20 באוקטובר ל-8 בנובמבר, כשלושת קטעי הפתיחה בהולנד בוטלו והוחלפו במקום בשלושה קטעי פתיחה בחבל הבסקים, אורך הוואלטה היה 18 קטעים, הפעם הראשונה מאז 1985 שאורך המרוץ הוא פחות מ-21 קטעים.

רוגליץ' ניצח גם את קטגוריית הנקודות ובארבעה קטעים נוספים. גיום מרטן (קופידיס) ניצח בקטגוריית ההרים, כשאנריק מאס שיחזר את הישגו מ-2018 וניצח בקטגוריית הרוכב הצעיר.

קבוצות
------

כל 18 קבוצות ה-"וורלד טים" התחרו במרוץ, ועוד שלוש קבוצות מדרג ה-"פרו טים" המשני.

### קבוצות וורלד טים

| לאום | קבוצה | רוכב | ביב |
| --- | --- | --- | --- |
| הולנדהולנד הולנד | יומבו–ויסמה | סלובניהסלובניה פרימוש רוגליץ'  ניו זילנדניו זילנד ג'ורג' בנט  הולנדהולנד טום דימולן  הולנדהולנד רוברט חסינק  הולנדהולנד לנארד הופסטדה  ארצות הבריתארצות הברית ספ קוס  גרמניהגרמניה פול מארטנס  דנמרקדנמרק יונאס וינגגארד | 1  2  3  4  5  6  7  8 |
| בלגיהבלגיה בלגיה | דקונינק קוויק-סטפ | אירלנדאירלנד סם בנט  איטליהאיטליה אנדראה באג'יולי  איטליהאיטליה מאטיה קאטאנו  ארצות הבריתארצות הברית איאן גאריסון  דנמרקדנמרק מייקל מורקוב  גרמניהגרמניה יאניק שטיימלה | 11  12  13  14  15  16  17  18 |
| איחוד האמירויות הערביותאיחוד האמירויות הערביות איחוד האמירויות הערביות | יו. איי. אי. אמירטס | ספרדספרד דויד דה לה קרוז  פורטוגלפורטוגל רוי קושטה  איטליהאיטליה דווידה פורמולו  קולומביהקולומביה סרחיו הנאו  בלגיהבלגיה יספר פיליפסן  בלארוסבלארוס אלכסנדר ריאבושנקו  פורטוגלפורטוגל איבו אוליביירה  פורטוגלפורטוגל רוי אוליביירה | 21  22  23  24  25  26  27  28 |
| ארצות הבריתארצות הברית ארצות הברית | טרק-סגפרדו | ספרדספרד חואן פדרו לופס  איטליהאיטליה מטאו מוסקטי  הולנדהולנד קוהן דה קורט  דנמרקדנמרק ניקלאס אג  צרפתצרפת קני אליסונדה  דנמרקדנמרק אלכסנדר קאמפ  לטביהלטביה אמילס לייפניש  לוקסמבורגלוקסמבורג מייקל ריס | 31  32  33  34  35  36  37  38 |
| הולנדהולנד הולנד | סאנווב | אוסטרליהאוסטרליה רוב פאוור  הולנדהולנד תיימן ארנסמן  בריטניהבריטניה מארק דונובן  גרמניהגרמניה מקס קאנטר  גרמניהגרמניה מרטין סלמון  אוסטרליהאוסטרליה מייקל סטורר  בלגיהבלגיה אילן ואן וילדר  גרמניהגרמניה יאשה סוטרלין | 41  42  43  44  45  46  47  48 |
| קזחסטןקזחסטן קזחסטן | אסטנה | רוסיהרוסיה אלכסנדר ולאסוב  ספרדספרד אלכס אראנבורו  קזחסטןקזחסטן דמיטרי גרוזדב  ספרדספרד עומאר פראיילה  ספרדספרד יון איסאגירה  אריתריאהאריתריאה מרהווי קודוס  ספרדספרד גורקה איסאגירה  ספרדספרד לואיס לאון סאנצ'ס | 51  52  53  54  55  56  57  58 |
| גרמניהגרמניה גרמניה | בורה–הנסגרוהה | גרמניהגרמניה פסקל אקרמן  אסטוניהאסטוניה מרטין לאס  אוסטריהאוסטריה פליקס גרוסשארטנר  אוסטרליהאוסטרליה ג'יי מקארת'י  הולנדהולנד אידה שלינג  גרמניהגרמניה אנדראס שילינגר  גרמניהגרמניה מייקל שוורצמן  גרמניהגרמניה רידיגר זליג | 61  62  63  64  65  66  67  68 |
| בריטניהבריטניה בריטניה | אינאוס גרנדיירס | בריטניהבריטניה כריס פרום  אקוודוראקוודור ריצ'רד קאראפאס  קוסטה ריקהקוסטה ריקה אנדריי אמאדור  פוליןפולין מיכל גולאש  קולומביהקולומביה ברנדון סמית' ריברה  קולומביהקולומביה איוואן סוסה  הולנדהולנד דילן ואן בארלה  אוסטרליהאוסטרליה קמרון וורף | 71  72  73  74  75  76  77  78 |
| אוסטרליהאוסטרליה אוסטרליה | מיצ'לטון - סקוט | קולומביהקולומביה אסטבן צ'אבס  אתיופיהאתיופיה טסגאבו גרמאי  ספרדספרד מיקל נייבה  אוסטרליהאוסטרליה ניק שולץ  אוסטרליהאוסטרליה קלום סקוטסון  אוסטרליהאוסטרליה דיון סמית'  אוסטרליהאוסטרליה רוברט סטאנרד  אוסטרליהאוסטרליה אלכס אדמונדסון | 81  82  83  84  85  86  87  88 |
| צרפתצרפת צרפת | Groupama–FDJ | צרפתצרפת טיבו פינו  צרפתצרפת ברונו ארמירייל  צרפתצרפת מיקל דלז'  צרפתצרפת דויד גאודו  צרפתצרפת מת'יו לדגניו  צרפתצרפת אוליבר לה גה  צרפתצרפת רומיין סייל | 91  92  93  94  95  96  97  98 |
| ארצות הבריתארצות הברית ארצות הברית | EF Pro Cycling | קולומביהקולומביה דניאל פיליפה מרטינס  בריטניהבריטניה יו קארת'י  אוסטרליהאוסטרליה מיצ'ל דוקר  דנמרקדנמרק מגנוס קורט  ארצות הבריתארצות הברית לוגן אוון  הולנדהולנד יוליוס ואן דן ברג  ארצות הבריתארצות הברית טיג'יי ואן גארדרן  קנדהקנדה מייקל וודס | 101  102  103  104  105  106  107  108 |
| הולנדהולנד הולנד | בחריין מקלארן | הולנדהולנד ווט פולס  סלובניהסלובניה גרגה בולה  קולומביהקולומביה סנטיאגו בויטראגו  בריטניהבריטניה סקוט דיווייס  הולנדהולנד קווין אינקלאר  סלובניהסלובניה מאטיי מוחוריץ'  בריטניהבריטניה אלפרד רייט  בריטניהבריטניה סטיבן ויליאמס | 111  112  113  114  115  116  117  118 |
| צרפתצרפת צרפת | AG2R La Mondiale | צרפתצרפת קלמו שאמפוסין  שווייץשווייץ מת'יאס פרנק  צרפתצרפת אלכסנדר ז'נייה  צרפתצרפת דוריאן גודון  צרפתצרפת ננס פיטרס  בריטניהבריטניה הארי טאנפילד  צרפתצרפת קוונטין ז'ארגווי  צרפתצרפת אקסל דומון | 121  122  123  124  125  126  127  128 |
| פוליןפולין פולין | CCC | גרמניהגרמניה סימון גשקה  ארצות הבריתארצות הברית וויל ברטה  צ'כיהצ'כיה יאן הירט  איטליהאיטליה יאקוב מרצ'קו  פוליןפולין מיכל פלוטה  פוליןפולין לוקאש ווישניווסקי  גרמניהגרמניה גאורג צימרמן  ספרדספרד חוסה פרנסיסקו ונטוסו | 131  132  133  134  135  136  137  138 |
| בלגיהבלגיה בלגיה | לוטו–סודאל | בלגיהבלגיה טים ולנס  בלגיהבלגיה גרבן תייסן  בלגיהבלגיה סטן דיולף  בלגיהבלגיה קובי גוסנס  פוליןפולין תומאש מרצ'ינסקי  בלגיהבלגיה רמי מרץ  בלגיהבלגיה טוש ואן דר סאנדה  בלגיהבלגיה ברנט ואן מור | 141  142  143  144  145  146  147  148 |
| צרפתצרפת צרפת | קופידיס | צרפתצרפת גיום מרטן  ספרדספרד פרננדו בארסלו  אריתריאהאריתריאה נתנאל בהראנה  ספרדספרד חוסה הראדה  צרפתצרפת ויקטור לאפיי  ספרדספרד לואיס אנחל מאטה  צרפתצרפת עמנואל מורין  צרפתצרפת פייר-לוק פרישו | 151  152  153  154  155  156  157  158 |
| דרום אפריקהדרום אפריקה דרום אפריקה | NTT Pro Cycling | ספרדספרד קרלוס בארבו  דרום אפריקהדרום אפריקה סטפן דה בוד  דרום אפריקהדרום אפריקה ניק דלאמיני  אוסטרליהאוסטרליה בנג'מין דיבאל  שווייץשווייץ אנריקו גספארוטו  דנמרקדנמרק מייקל ואלגרן דרום אפריקהדרום אפריקה ריינדרט יאנסה ואן רנסבורג  שווייץשווייץ ג'ינו מאדר | 161  162  163  164  165  166  167  168 |
| ספרדספרד ספרד | מוביסטאר | ספרדספרד אלחנדרו ולוורדה  ספרדספרד חורחה ארקאס  ספרדספרד אימאנול ארוויטי  ספרדספרד אנריק מאס  פורטוגלפורטוגל נלסון אוליביירה  ספרדספרד חוסה חואקין רוחאס  ספרדספרד מארק סולר  ספרדספרד קרלוס ורונה | 171  172  173  174  175  176  177  178 |
| ישראלישראל ישראל | Israel Start-Up Nation | אירלנדאירלנד דן מרטין  ישראלישראל עומר גולדשטיין  שווייץשווייץ רטו הולנשטיין  קנדהקנדה ג'יימס פיקולי  אסטוניהאסטוניה מיקל ראים  צרפתצרפת אלכסיס רנאר  אוסטרליהאוסטרליה רורי סוט'רלנד  שווייץשווייץ מטאו באדילאטי | 181  182  183  184  185  186  187  188 |

### קבוצות פרו טים

| לאום | קבוצה | רוכב | ביב |
| --- | --- | --- | --- |
| צרפתצרפת צרפת | טוטאל דיירקט אנרז'י | הולנדהולנד ניקי טרפסטרה  צרפתצרפת לורנצו מנזן  צרפתצרפת ולנטן פרון  צרפתצרפת ג'ונתן היוור  הולנדהולנד פים לייטארט  צרפתצרפת פול אורסלין  צרפתצרפת רומיין סיקאר  צרפתצרפת ז'וליין סימון | 191  192  193  194  195  196  197  198 |
| ספרדספרד ספרד | קאחה–רוראל | ספרדספרד ג'ונתן לאסטרה  ספרדספרד יון אברסטורי  ספרדספרד ג'ולן אמזקווטה  ספרדספרד אריץ באג'ווס  קולומביהקולומביה ג'פרסון אלביירו ספדה  קולומביהקולומביה ז'והאן גרסיה  ספרדספרד הקטור סייז  ספרדספרד גונזאלו סראנו | 201  202  203  204  205  206  207  208  |
| ספרדספרד ספרד | בורגוס–BH | ספרדספרד אנחל מאדראצו  ספרדספרד אוסקר קבדו  ספרדספרד חסוס אזקוורה  הולנדהולנד אלכס מולנאר  קולומביהקולומביה חואן פיליפה אוסוריו  דרום אפריקהדרום אפריקה ווילי סמית  פורטוגלפורטוגל ריקרדו ויללה  אדוארדו זרדיני | 211  212  213  214  215  216  217  28 |

רוכבים בולטים
-------------

### דירוג כללי

פרימוש רוגליץ', מנצח מהדורת 2019, רכב כמוביל קבוצת יומבו–ויסמה במטרה להגן על תוארו, לצד טום דימולן, מנצח ג'ירו ד'איטליה 2017. כריס פרום, מנצח מהדורות 2011 ו-2017 של המרוץ, רכב עבור אינאוס גרנדיירס במרוץ האחרון שלו עבור הקבוצה הבריטית, במטרה לעזור למוביל הקבוצה במרוץ ומנצח ג'ירו ד'איטליה 2019. מובילים נוספים היו: טיבו פינו (Groupama–FDJ), אסטבן צ'אבס (מיצ'לטון - סקוט), ווט פולס (בחריין מקלארן), יו קארת'י ודניאל פיליפה מרטינס (EF Pro Cycling), אנריק מאס (מוביסטאר), דן מרטין (Israel Start-Up Nation) ואלכסנדר ולאסוב (אסטנה).

### ספרינטרים

סם בנט, שניצח 2 קטעים במהדורת 2019 והגיע למרוץ לאחר ניצחון בקטגוריית הנקודות בטור דה פראנס, הוביל את קבוצת דקונינק קוויק-סטפ במאיצים. פסקל אקרמן, שערך את הופעת הבכורה שלו במרוץ, היה הספרינטר של בורה–הנסגרוהה, כשמגנוס קורט, מנצח 2 קטעים במהדורת 2016, שימש כספרינטר של EF Pro Cycling. ספרינטרים בולטים אחרים היו: יאקוב מרצ'קו (CCC), יספר פיליפסן (יו. איי. אי. אמירטס), מטאו מוסקטי (טרק-סגפרדו), מקס קנטר (סאנווב), גרבן תייסן (לוטו–סודאל), מיקל ראים (Israel Start-Up Nation), לורנצו מנזן (טוטאל דיירקט אנרז'י) ויון אברסטורי (Caja Rural - Seguros RGA).

קטעים ומסלול
------------

רשימת הקטעים במרוץ| קטע | תאריך | מסלול | מרחק | סוג | מנצח הקטע | מוביל בדירוג הכללי | מוביל בקטגוריית הנקודות | מוביל בקטגוריית ההרים | מוביל בקטגוריית הרוכב הצעיר | קבוצה מובילה |
| --- | --- | --- | --- | --- | --- | --- | --- | --- | --- | --- |
| 1 | 20 באוקטובר | אירון–אראטה | 173 ק"מ |  | קטע גבעי | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | ארצות הבריתארצות הברית ספ קוס (יומבו–ויסמה) | ספרדספרד אנריק מאס (מוביסטאר) | הולנדהולנד יומבו–ויסמה |
| 2 | 21 באוקטובר | פמפלונה–לקונברי | 151 ק"מ |  | קטע גבעי | ספרדספרד מארק סולר (מוביסטאר)
  | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | אקוודוראקוודור ריצ'רד קאראפאס (אינאוס גרנדיירס) | ספרדספרד אנריק מאס (מוביסטאר) | הולנדהולנד יומבו–ויסמה |
| 3 | 22 באוקטובר | לודוסה–וינוסווה | 166.1 ק"מ |  | קטע גבעי | אירלנדאירלנד דן מרטין (Israel Start-Up Nation) | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | אקוודוראקוודור ריצ'רד קאראפאס (אינאוס גרנדיירס) | ספרדספרד אנריק מאס (מוביסטאר) | הולנדהולנד יומבו–ויסמה |
| 4 | 23 באוקטובר | גאראי–אחאה דה לוס קאבלרוס | 191.7 ק"מ |  | קטע מישורי | אירלנדאירלנד סם בנט (דקונינק קוויק-סטפ) | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | אקוודוראקוודור ריצ'רד קאראפאס (אינאוס גרנדיירס) | ספרדספרד אנריק מאס (מוביסטאר) | הולנדהולנד יומבו–ויסמה |
| 5 | 24 באוקטובר | וסקה–סאמיאניג'ו | 184 ק"מ |  | קטע גבעי | בלגיהבלגיה טים ולנס (לוטו–סודאל) | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | בלגיהבלגיה טים ולנס (לוטו–סודאל) | ספרדספרד אנריק מאס (מוביסטאר) | הולנדהולנד יומבו–ויסמה |
| 6 | 25 באוקטובר | ביאסקס–אראמון פורמיגאל | 146 ק"מ |  | קטע הררי | ספרדספרד יון איזאגירה (אסטנה) | אקוודוראקוודור ריצ'רד קאראפאס (אינאוס גרנדיירס) | סלובניהסלובניה פרימוש רוגליץ' (יומבו–ויסמה) | בלגיהבלגיה טים ולנס (לוטו–סודאל) | ספרדספרד אנריק מאס (מוביסטאר) | ספרדספרד מוביסטאר |
| 26 באוקטובר | יום
מנוחה |
| 7 | 27 באוקטובר | ויטוריה–גאובאה | 159.7 ק"מ |  | קטע גבעי | קנדהקנדה מייקל וודס (EF Pro Cycling) | אקוודוראקוודור ריצ'רד קאראפאס (אינאוס גרנדיירס) | סלובניהסלובניה פרימוש רוגליץ' (יומבו–ויסמה) | צרפתצרפת גיום מרטן (קופידיס) | ספרדספרד אנריק מאס (מוביסטאר) | ספרדספרד מוביסטאר |
| 8 | 28 באוקטובר | לוגרוניו–אלטו די מונקבליו | 164 ק"מ |  | קטע הררי | סלובניהסלובניה פרימוש רוגליץ' (יומבו–ויסמה) | אקוודוראקוודור ריצ'רד קאראפאס (אינאוס גרנדיירס) | סלובניהסלובניה פרימוש רוגליץ' (יומבו–ויסמה) | צרפתצרפת גיום מרטן (קופידיס) | ספרדספרד אנריק מאס (מוביסטאר) | ספרדספרד מוביסטאר |
| 9 | 29 באוקטובר | קסטריליו דל ואר–אגויאר דה קאמפו | 157.7 ק"מ |  | קטע מישורי | גרמניהגרמניה פסקל אקרמן (בורה–הנסגרוהה | אקוודוראקוודור ריצ'רד קאראפאס (אינאוס גרנדיירס) | סלובניהסלובניה פרימוש רוגליץ' (יומבו–ויסמה) | צרפתצרפת גיום מרטן (קופידיס) | ספרדספרד אנריק מאס (מוביסטאר) | ספרדספרד מוביסטאר |
| 10 | 30 באוקטובר | קסטרו אורדייאס–סואנסס | 185 ק"מ |  | קטע מישורי | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | צרפתצרפת גיום מרטן (קופידיס) | ספרדספרד אנריק מאס (מוביסטאר) | ספרדספרד מוביסטאר |
| 11 | 31 באוקטובר | ויאויסיוסה –אלטו דה לה פראפונה | 170 ק"מ |  | קטע הררי | צרפתצרפת דויד גאודו (Groupama–FDJ) | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | צרפתצרפת גיום מרטן (קופידיס) | ספרדספרד אנריק מאס (מוביסטאר) | ספרדספרד מוביסטאר |
| 12 | 1 בנובמבר | לה פולה לאביאנה–אלטו די אנגלירו | 109.4 ק"מ |  | קטע הררי | בריטניהבריטניה יו קארת'י (EF Pro Cycling) | אקוודוראקוודור ריצ'רד קאראפאס (אינאוס גרנדיירס) | סלובניהסלובניה פרימוש רוגליץ' (יומבו–ויסמה) | צרפתצרפת גיום מרטן (קופידיס) | ספרדספרד אנריק מאס (מוביסטאר) | ספרדספרד מוביסטאר |
| 2 בנובמבר | יום מנוחה |
| 13 | 3 בנובמבר | מורוס–מיראדור די איזארו | 33.7 ק"מ |  | קטע נגד השעון | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | צרפתצרפת גיום מרטן (קופידיס) | ספרדספרד אנריק מאס (מוביסטאר) | ספרדספרד מוביסטאר |
| 14 | 4 בנובמבר | לוגו– אורנסה | 204.7 ק"מ |  | קטע גבעי | בלגיהבלגיה טים ולנס (לוטו–סודאל) | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | צרפתצרפת גיום מרטן (קופידיס) | ספרדספרד אנריק מאס (מוביסטאר) | ספרדספרד מוביסטאר |
| 15 | 5 בנובמבר | מוס–פוובלה די סנבריה | 230 ק"מ |  | קטע גבעי | בלגיהבלגיה יספר פיליפסן (יו. איי. אי. אמירטס) | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | צרפתצרפת גיום מרטן (קופידיס) | ספרדספרד אנריק מאס (מוביסטאר) | ספרדספרד מוביסטאר |
| 16 | 6 בנובמבר | סלמנקה–קיודאד רודריגו | 162 ק"מ |  | קטע גבעי | דנמרקדנמרק מגנוס קורט (EF Pro Cycling) | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | צרפתצרפת גיום מרטן (קופידיס) | ספרדספרד אנריק מאס (מוביסטאר) | ספרדספרד מוביסטאר |
| 17 | 7 בנובמבר | סקוורס–אלטו דה לה קובילה | 178.2 ק"מ |  | קטע הררי | צרפתצרפת דויד גאודו (Groupama–FDJ) | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | צרפתצרפת גיום מרטן (קופידיס) | ספרדספרד אנריק מאס (מוביסטאר) | ספרדספרד מוביסטאר |
| 18 | 22 באוקטובר | היפודורמו דה לה זארזוולה–מדריד | 124.2 ק"מ |  | קטע מישורי | גרמניהגרמניה פסקל אקרמן (בורה–הנסגרוהה) | סלובניהסלובניה פרימוש רוגליץ' (יומבו–ויסמה) | סלובניהסלובניה פרימוש רוגליץ' (יומבו–ויסמה) | צרפתצרפת גיום מרטן (קופידיס) | ספרדספרד אנריק מאס (מוביסטאר) | ספרדספרד מוביסטאר |

סקירת המרוץ
-----------

### השבוע הראשון (קטעים 1–6)

#### קטע 1

לאחר ביטול קטעי הפתיחה בהולנד (אוטרכט), הוואלטה נפתחה ב-20 באוקטובר עם קטע פתיחה בחבל הבסקים, מאירון לאראטה שבאייבאר, עם ארבע עליות מדורגות באורך של 173 קילומטרים והעלייה האחרונה הייתה ה-אלטו דה אראטה בקטגוריה 1, ופסגתה הייתה רחוקה קצת יותר מקילומטר מסיום הקטע. בקטע ניצח פרימוש רוגליץ' (יומבו–ויסמה), לאחר התקפה בתוך הקילומטר האחרון, מקדים בשנייה את ריצ'רד קאראפאס (אינאוס גרנדיירס) ואת דן מרטין (Israel Start-Up Nation) שהובילו את הדבוקה של רוכבי הדירוג הכללי. ספ קוס (יומבו–ויסמה) הוביל את קטגוריית ההרים עם 14 נקודות. כבר בקטע הראשון פרשו שלושה רוכבים, אילן ואן וילדר (סאנווב), אלכסנדרה ז'נייה ומת'יאס פרנק (AG2R La Mondiale)

#### קטע 2

הקטע ה-2 כלל 151 קילומטרים מפמפלונה ללוקנברי, הקטע היה בתוואי גבעי וכלל שלוש עליות מדורגות, שהאחרונה מביניהם הייתה ה-"אלטו דה סן מיגל דה אראייר" בקטגוריה ה-1, שפסגתה ממוקמת כ-17 קילומטרים מסיום הקטע. מארק סולר (מוביסטאר) התקיף בירידה מהעלייה והמשיך עד לניצחון בקטע, מקדים את דבוקת רוכבי הדירוג הכללי ב-19 שניות, שהובלה בידי רוגליץ' ומרטין. במהלך הקטע השתווה קאראפאס לקוס בקטגוריית ההרים עם 14 נקודות גם כן ועבר להוביל אותה בזכות שובר שוויון. במהלך הקטע פרשו ברנדון סמית' ריברה (אינאוס גרנדיירס) ואקסל דומון (AG2R La Mondiale).

#### קטע 3

קטע 3 כלל 166.1 קילומטרים מלודוסה לוינוסווה, הקטע היה גבעי עם שתי עליות מדורגות, אך היה הראשון שהסתיים בעלייה מדורגת, כשהעלייה האחרונה בקטע הייתה בקטגוריה 1, באורך של 6.5% על שיפוע ממוצע של 6.7%. הקטע במרוץ הסתיים במאוץ אל קו הסיום בין מרטין, רוגליץ' וקאראפאס, בו השיג מרטין ל-Israel Start-up Nation את הניצחון השני בתולודתיה בגרנד טור, והתייצב במקום השני הכללי בפער של חמש שניות מרוגליץ', כשקאראפאס בפער של 13 שניות במקום השלישי. לפני תחילת הקטע פרשו טיבו פינו (Groupama–FDJ) ומאטיי מוחוריץ' (בחריין מקלארן).

#### קטע 4

קטע 4 כלל 191.7 קילומטרים מגאראי לאחאה דה לוס קאבלרוס, הקטע היה מישורי לחלוטין וההזדמנות הראשונה לספרינטרים טהורים לנצח את הקטע מתוך ספרינט רב משתתפים. סם בנט (דקונינק קוויק-סטפ) ניצח את הקטע, כשהוא מקדים את יספר פיליפסן (יו. איי. אי. אמירטס) ואת יאקוב מרצ'קו (CCC. לפני תחילת הקטע פרשו סימון גשקה (CCC) ודניאל פיליפה מרטינס (EF Pro Cycling).

#### קטע 5

קטע 5 כלל 184.4 קילומטרים מוסקה לסאמיאניגו בתוואי הררי עם שלוש עליות מדורגות, שהאחרונה מביניהן הייתה מדורגת כ-18 קילומטרים לסיום ובקטגוריה 2. בקטע יצאה קבוצת בריחה של כ-19 רוכבים, אך היא הצטמצמה ל-3 כשהשאר נתפסו על ידי בפלוטון, טים ולנס (לוטו–סודאל), תיימן ארנסמן (סאנווב) וגיום מרטן (קופידיס), השלושה שרדו עד הסיום וזה היה הקטע הראשון במרוץ שמנוצח בידי רוכב מקבוצת הבריחה, הסיום היה בעלייה כשטים ולנס מנצח, מקדים ב-4 שניות את מרטן וב-12 שניות את ארנסמן. הפלוטון חצה את קו הסיום כ-2:13 דקות אחרי ולנס, מובל בידי רוגליץ' במקום הרביעי. ולנס גם עבר להוביל בקטגוריית ההרים עם 19 נקודות. במהלך הקטע פרשו נתנאל ברהאנה (קופידיס), גרגה בולה (בחריין מקלארן) ופרנסיסקו חוסה ונטוסו (CCC).

#### קטע 6

הקטע ה-6 היה הקטע ההררי הראשון במרוץ, עם שלוש עליות מדורגות כשהאחרונה מביניהם הייתה זו שהסתיים בה השלב, בקטגוריה 1, באורך של 14.5 ק"מ ובשיפוע ממוצע של 4.6%. הרוכבים גם הגיעו לאותה עלייה בתנאים גשם וכבישים רטובים. הקטע נוצח בידי יון איסאגירה (אופניים), לאחר שהיה חלק מקבוצת הבריחה ביחד עם אחיו ובן קבוצתו גורקה. איסאגירה התקיף כ-3 קילומטרים לסיום הקטע והמשיך עד לניצחון שני ברציפות לרוכב מקבוצת הבריחה, מקדים את מייקל וודס (EF Pro Cycling) ואת רוי קושטה (יו. איי. אי. אמירטס) ב-25 שניות. קאראפאס הפך למוביל המרוץ החדש לאחר שחצה את קו הסיום כ-55 שניות אחרי איסאגירה ובמקום ה-12, בעוד רוגליץ' סיים כ-1:38 דקות אחרי איסאגירה ובמקום ה-20, בעוד דן מרטין סיים את הקטע במקום ה-18, 1:23 דקות מאיסאגירה, יו קארת'י (EF Pro Cycling) הרוויח גם הוא זמן על שאר רוכבי הדירוג הכללי, לאחר שחצה את קו הסיום כ-48 שניות אחרי איסאגירה ובמקום השמיני. בדירוג הכללי התייצב קאראפאס ראשון, בפער של 18 שניות מקארת'י ו-20 ממרטין, כשרוגליץ' רביעי בפער של 38 שניות ואנריק מאס (מוביסטאר) סוגר את החמישייה, בפער של 1:07 דקות מקאראפאס. לפני תחילת הקטע פרש פרננדו בארסלו (קופידיס).

#### השבוע השני (קטעים 7–13)

#### קטע 7

יום אחרי קטע 6, הרוכבים נכנסו ליום המנוחה הראשונה מתוך שניים. הקטע ה-7 התקיים יומיים אחרי הקטע ה-6, 159.7 ק"מ מויטוריה לואלדגוביה. הקטע כלל עלייה מדורגת אחת שאותה רכבו הרוכבים פעמיים, ה-"פוארטו דה אורדונה". זה היה הקטע השלישי ברציפות שהלך לרוכב מקבוצת הבריחה. בפעם השנייה שהרוכבים רכבו אותה התפצלה קבוצת הבריחה, שכללה את הרוכב הכי מבוגר במרוץ ומנצח המרוץ ב-2009, אלחנדרו ולוורדה (מוביסטאר), עומאר פראיילה (אסטנה), ננס פיטרס (AG2R La Mondiale), מייקל וודס וגיום מרטן. וודס התקיף מהדבוקה הזו 1.2 קילומטרים לסיום והמשיך עד לניצחון בקטע כשהוא משחזר את הישגו מ-2018 עם ניצחון בקטע בוואלטה, מקדים ב-4 שניות את פראיילה ו-ולוורדה. הפלוטון הובל בידי מגנוס קורט (EF Pro Cycling) במקום ה-16, 56 שניות אחרי וודס. מרטן עבר להוביל בקטגוריית ההרים עם 27 נקודות. מטאו מוסקטי (טרק-סגפרדו) לא עמד במגבלת הזמן ונאלץ לפרוש מהמרוץ למחרת, כשגם ג'יי מקארת'י (בורה–הנסגרוהה) פרש במהלך המרוץ, לאחר שהתרסק במהירות גבוהה ונפגע בברכו, אך לא סבל משברים. גם רומיין סייז' מ-Groupama–FDJ פרש במהלך הקטע.

#### קטע 8

קטע 8 היה הקטע ההררי השני במרוץ, 164 מלוגרוניו ל-"אלטו די מונקבליו", עלייה בקטגוריה 1, באורך של 11.3 ק"מ ובשיפוע ממוצע של 7.6%. בקטע ניצח רוגליץ', שהשיג את הניצחון השני שלו במרוץ לאחר שהתקיף את קאראפאס בקילומטר האחרון וחצה את קו הסיום 13 שניות אחריו. דן מרטין סיים שלישי, 25 שניות אחרי קאראפאס. בזכות התוצאה שלו עלה רוגליץ' למקום השני הכללי, בפער של 13 מקאראפאס, כשהוא חולף על פני יו קארת'י שיורד למקום הרביעי הכללי, בפער של 44 נקודות מקאראפס. טום דימולן (יומבו–ויסמה), קני אליסונדה (טרק-סגפרדו) ומיכל גולאש (אינאוס גרנדיירס).

#### קטע 9

הקטע ה-9 היה מישורי, 157.7 קילומטרים מקסטריליו דל ואל לאגויאר דה קאמפו, הקטע הסתיים בספרינט רב משתתפים בו ניצח סם בנט, לאחר שהקדים את פסקל אקרמן (בורה–הנסגורהה) ואת גרבן תייסן (לוטו–סודאל). אך חבר השופטים של המרוץ החליט לפסול את בנט ולהעבירו למקום האחרון מהפלוטון, לאחר שמירפק בצורה אגרסיבית מדי לטענתם את אמילס לייפניס (טרק-סגפרדו) הלטבי במהלך המאבקים על מיקומים בספרינט הסיום. הניצחון נפסל מבנט והועבר לאקרמן, כשתייסן עלה למקום השני ומקס קאנטר (סאנווב) הועלה למקום השלישי.

#### קטע 10

קטע 10 כלל 185 קילומטרים מקסטרו אורדייאס לסואנסס, הקטע היה בתוואי מישורי אך עלייה מדורגת בקטגוריה 3 אחת, וגבעות לא מדורגות לקראת סיום הקטע. בקטע ניצח פרימוש רוגליץ', לאחר שניצל את הגבעות בסיום לפתיחת פערים וניצח בספרינט מתוך דבוקה של שמונה רוכבים, מקדים את פליקס גרוסשארטנר (בורה–הנסגרוהה) ואת אנדראה באג'יולי (דקונינק קוויק-סטפ). ריצ'רד קאראפאס לא היה חלק מהדבוקה הזו, הוא חצה את קו הסיום כ-3 שניות אחרי רוגליץ' ועם בונוס הזמן שרוגליץ' קיבל מהניצחון בקטע, השניים היו שווים בזמנם בדירוג הכללי, כשרוגליץ' היה מוביל המרוץ החדש.

#### קטע 11

קטע 11 כלל 170 קילומטרים מויאוויאוסיה לאלטו דה לה פראפונה, עלייה באורך של 18.5 קילומטרים בשיפוע של 5.7%, מלבד זאת בקטע נכללו עוד 3 עליות מקטגוריה 1, ועלייה בפתיחת הקטע מקטגוריה 3. במהלך הקטע יצאה קבוצת בריחה שכללה בין היתר את מנצח קטע 2, מארק סולר, ומוביל קטגוריית ההרים, גיום מרטן. כשנותרו 5 קילומטרים לסיום התקיף סולר מקבוצת הבריחה, דויד גאודו (Groupama–FDJ) גישר אליו והמשיך לניצחון בקטע לאחר שהתקיף את סולר כשנותרו מאות מטרים לסיום הקטע וחצה את קו הסיום 4 שניות לפניו. מייקל סטורר (סאנווב) סיים שלישי, 52 שניות אחרי גאודו, כשהוא חוצה את קו הסיום לצד בן קבוצתו הבריטי מארק דונובן. מרטן סיים חמישי, בפער של 55 שניות מגאודו וחיזק את הובלתו בקטגוריית ההרים עם 50 נקודות. דן מרטין, רוגליץ', קאראפאס, ואנריק מאס חצו את קו הסיום בדבוקה אחת במקומות 7–10, 1:03 דקות אחרי גאודו, כשאלכסנדר ולאסוב הרוויח עליהם 5 שניות במקום השישי. במהלך הקטע פרשו חמישה רוכבים, קוונטין ז'ארגווי (AG2R La Mondiale), יאקוב מרצ'קו, מת'יו לדניו (Groupama–FDJ), הקטור סייז (Caja Rural - Seguros RGA) וניק דלאמיני (NTT Pro Cycling), כשלפני תחילת הקטע פרש סטיבן ויליאמס (בחריין מקלארן).

#### קטע 12

קטע 12 היה הקטע ההררי והקשה ביותר במרוץ, שנחשב ל"שלב המלכה" במהדורה הזו, כשהוא הסתיים על העלייה המיתולוגית לאלטו דה אנגלירו, אחת מהעליות הידועות בוואלטה אספניה לאורך השנים. עלייה באורך של 13.2 ק"מ על 9.4% שיפוע ממוצע, כשבקטעים מסוימים השיפוע עובר את ה-20%, העלייה בקטגוריה HC, אחת משתי העליות היחידות בשנה הזו של המרוץ בקטגוריה הזו. מלבד האנגלירו, הקטע כלל ארבע עליות מדורגות אחרות, שתיים מקטגוריה 3 והשתיים האחרות מקטגוריה 1. בקטע ניצח יו קארת'י, לאחר שהתקיף 1.2 ק"מ לסיום על האנגלירו, והפך לרוכב הבריטי הראשון לנצח על העלייה, כשהוא מקדים את ולאסוב, מאס, וקאראפאס שחצו את קו הסיום כ-16 שניות אחריו. רוגליץ' סיים במקום החמישי, 26 שניות אחרי קארת'י, כשהוא חוצה את קו הסיום לצד בן קבוצתו האמריקאי ספ קוס ודן מרטין במקומות ה-6 וה-7 בהתאמה. בעקבות כך עלה קאראפאס בחזרה להוביל את המרוץ, כשהוא מקדים ב-10 שניות את רוגליץ' במקום השני. יו קארת'י חלף על פני מרטין ותפס את המקום השלישי, בפער של 32 שניות לעומת 35 שניות של מרטין.

#### קטע 13

אחרי קטע 12, הרוכבים נכנסו למחרת ליום המנוחה השני והאחרון במרוץ, קטע 13 התקיים יומיים אחרי קטע 12 והיה קטע נגד השעון היחיד במרוץ, 33.7 ק"מ ממורוס למיראדור דה אזארו, הקטע היה מישורי עד לעלייה האחרונה שעלייה הסתיים נגד השעון, עלייה באורך של 1.8 ק"מ ובקטגוריה השלישית אך בשיפוע ממוצע של 14.2%. בעקבות כך, רוב הרוכבים החליפו חזרה מאופני נג"ש לאופני כביש עבור העלייה. בקטע ניצח פרימוש רוגליץ', שהשיג את הניצחון הרביעי שלו במרוץ, מקדים את וויל בארטה (CCC) בשנייה ואת נלסון אוליביירה (מוביסטאר) ב-10 שניות. קארת'י סיים רביעי את הקטע, בפער של 25 שניות מרוגליץ', כשקאראפאס סיים שביעי, 49 שניות מרוגליץ', בעקבות כך חזר רוגליץ' להובלת המרוץ בפער של 39 שניות מקאראפס ו-47 שניות מרוגליץ', דן מרטין, שסיים את הקטע במקום ה-12 בפער של 1:12 דקות מרוגליץ', התבסס במקום הרביעי הכללי בפער של 1:42 דקות מרוגליץ', כשמאס סגר את החמישייה הראשונה בפער של 3:23 דקות.

#### קטע 14

קטע 15 כלל 204.7 קילומטרים מלוגו לאורנסה, בתוואי גבעי ושלוש עליות מדורגות בקטגוריה 3. זה היה קטע נוסף לקבוצת הבריחה לאחר ששבעה רוכבים נכללו בה, ביניהם רוכבים שכבר ניצחו קטעים במרוץ, כמו וודס, ולנס וסולר. הקטע הסתיים במאוץ על גבעה, בו השיג ולנס את הניצחון השני שלו בקטע במרוץ, מקדים את וודס ואת זדנק שטיבר (דקונינק קוויק-סטפ) במקום השלישי. במהלך הקטע פרשו אלכסיס רנאר (Israel Start-Up Nation), אלכסנדר קאמפ (טרק-סגפרדו) ומרטין סלמון (סאנווב).

#### קטע 15

קטע 15 היה הקטע הארוך ביותר במרוץ, 230.8 קילומטרים ממוס עד לפוובלה דה סנבריה, הקטע היה בתוואי גבעי וכלל כחמש עליות מדורגות, כולן בקטגוריה 3 שלא פירקו או דיללו רוכבים בפלוטון, והקטע הסתיים בספרינט רב משתתפים בניצחונו של יספר פיליפסן (יו. איי. אי. אמירטס), מקדים את שני הגרמנים, פסקל אקרמן ויאניק שטיימלה (דקונינק קוויק-סטפ). במהלך הקטע פרשו גרבן תייסן, פים ליחטארט (טוטאל דיירקט אנרז'י) והארי טאנפילד (AG2R La Mondiale), מה שהשאיר את הקבוצה הצרפתית עם שלושה רוכבים בלבד.

#### קטע 16

קטע 16 כלל 162 קילומטרים מסלמנקה לקיודאד רודריגו, הוא כלל 2 עליות מדורגות, אחת בקטגוריה 2 והשנייה בקטגוריה 1 והיה בתוואי גבעי, גם הקטע הזה הסתיים בספרינט רב משתתפים, בו ניצח מגנוס קורט (EF Pro Cycling) לאחר שהקדים את רוגליץ' ורוי קושטה, אך הפורטוגלי נפסל על ידי חבר השופטים ואת מקומו בשלישייה תפס דיון סמית' (מיצ'לטון - סקוט). במהלך הקטע פרש אנדראה באג'יולי, כשלואיס לאון סאנצ'ס (אסטנה) לא זינק אליו.

#### קטע 17

קטע 17 כלל 178 קילומטרים מסקוורס לעלייה באלטו דה לה קובילה, הקטע ההררי האחרון במרוץ. האלטו דה לה קובילה הייתה העלייה השנייה במרוץ מלבד האנגלירו שהיא בקטגוריה HC, כשהיא באורך של 11.7 ק"מ בשיפוע ממוצע של 6.9%. מלבדה, בקטע היו עוד חמש עליות מדורגות, אחת בקטגוריה 1, שלוש בקטגוריה 3 ואחת בקטגוריה 2, מה שהפך את הקטע לאחד משני הקטעים הכי הרריים במרוץ, ביחד עם קטע 12. בקטע ניצח דויד גאודו, שהשיג את הניצחון השני שלו בקטע במרוץ לאחר שהתקיף מתוך קבוצת הבריחה בקילומטרים האחרונים על האלטו דה לה קובילה, מקדים ב-28 שניות את ג'ינו מאדר (NTT Pro Cycling) וב-1:05 דקות את יון איסאגירה. פרימוש רוגליץ' אומנם הפסיד 21 שניות לריצ'רד קאראפאס שסיים 8 את הקטע בפער של 2:35 דקות מגאודו המנצח, בעוד רוגליץ' עצמו סיים במקום העשירי, בפער של 2:56 דקות מגאודו, אך זה לא היה מספיק לאקוודורי שנאלץ להסתפק במקום השני הכללי, 24 שניות מרוגליץ, בעוד קארת'י סגר את הפודיום במקום ה-3, 47 שניות מרוגליץ'. דן מרטין סיים רביעי כללי, 2:43 דקות מרוגליץ', בעוד הפער של אנריק מאס במקום החמישי עמד על 3:36 דקות. גיום מרטן הבטיח את ניצחונו בקטגוריית ההרים עם 99 נקודות, בעוד פרימוש רוגליץ' הבטיח ניצחון שני ברצף גם בקטגוריית הנקודות, בה הוביל מתחילת המרוץ, עם 204 נקודות.

#### קטע 18

קטע 18 היה הקטע האחרון במרוץ, 139.9 קילומטרים מהיפודורמו דה לה זארזוולה עד למדריד, בתוואי מישורי. הקטע היה ממלכתי, וכמו כל קטעי הכביש האחרונים בג'ירו, או בטור, הוא קטע בלי התקפות או מהלכים על הדירוג הכללי. הקטע הסתיים בספרינט רב משתתפים בניצחון שני במרוץ של פסקל אקרמן, לאחר שהקדים את סם בנט ואת מקס קאנטר. דווידה פורמולו (יו. איי. אי. אמירטס) לא זינק לקטע בשל לידת אשתו.

תוצאות
------

### דירוג כללי

#### מקומות 1–30

|  |  |  |  |
| --- | --- | --- | --- |
| **מקום** | **רוכב** | **קבוצה** | **זמן** |
| 1 | סלובניהסלובניה פרימוש רוגליץ' | יומבו–ויסמה | 72:46:12 שעות |
| 2 | אקוודוראקוודור ריצ'רד קאראפאס | אינאוס גרנדיירס | 0:24+ |
| 3 | בריטניהבריטניה יו קארת'י | EF Pro Cycling | 1:15+ |
| 4 | אירלנדאירלנד דן מרטין | Israel Start-Up Nation | 2:43+ |
| 5 | ספרדספרד אנריק מאס | מוביסטאר | 3:36+ |
| 6 | הולנדהולנד ווט פולס | בחריין מקלארן | 7:16+ |
| 7 | ספרדספרד דויד דה לה קרוז | יו. איי. אי. אמירטס | 7:35+ |
| 8 | צרפתצרפת דויד גאודו | Groupama–FDJ | 7:45+ |
| 9 | אוסטריהאוסטריה פליקס גרוסשארטנר | בורה–הנסגרוהה | 8:15+ |
| 10 | ספרדספרד אלחנדרו ולוורדה | מוביסטאר | 9:34+ |
| 11 | רוסיהרוסיה אלכסנדר ולאסוב | אסטנה | 9:36+ |
| 12 | ניו זילנדניו זילנד ג'ורג' בנט | יומבו–ויסמה | 14:04+ |
| 13 | ספרדספרד מיקל נייבה | אינאוס גרנדיירס | 14:47+ |
| 14 | צרפתצרפת גיום מרטן | קופידיס | 15:07+ |
| 15 | קולומביהקולומביה סרחיו הנאו | יו. איי. אי. אמירטס | 15:36+ |
| 16 | ארצות הבריתארצות הברית ספ קוס | יומבו–ויסמה | 16:26+ |
| 17 | איטליהאיטליה מאטיה קאטנאו | דקונינק קוויק-סטפ | 17:45+ |
| 18 | ספרדספרד מארק סולר | מוביסטאר | 21:01+ |
| 19 | ספרדספרד גורקה איסאגירה | אסטנה | 21:46+ |
| 20 | שווייץשווייץ ג'ינו מאדר | NTT Pro Cycling | 43:39+ |
| 21 | גרמניהגרמניה גאורג צימרמן | CCC | 45:40+ |
| 22 | ארצות הבריתארצות הברית וויל בארטה | CCC | 50:04+ |
| 23 | ספרדספרד לואיס אנחל מאטה | קופידיס | 55:06+ |
| 24 | בלגיהבלגיה קובי גוסנס | לוטו–סודאל | 1:02:57+ |
| 25 | אוסטרליהאוסטרליה ניק שולץ | מיצ'לטון - סקוט | 1:03:46+ |
| 26 | ספרדספרד חוסה הראדה | קופידיס | 1:05:17+ |
| 27 | קולומביהקולומביה אסטבן צ'אבס | מיצ'לטון - סקוט | 1:09:51+ |
| 28 | צרפתצרפת ברונו ארמירייל | Groupama–FDJ | 1:10:22+ |
| 29 | ספרדספרד יון איסאגירה | אסטנה | 1:12:12+ |
| 30 | ספרדספרד קרלוס ורונה | מוביסטאר | 1:13:22+ |

### קטגוריית הנקודות

#### מקומות 1-10

|  |  |  |  |
| --- | --- | --- | --- |
| **מקום** | **רוכב** | **קבוצה** | **נקודות** |
| 1 | סלובניהסלובניה פרימוש רוגליץ' | יומבו–ויסמה | 204 |
| 2 | אקוודוראקוודור ריצ'רד קאראפאס | אינאוס גרנדיירס | 133 |
| 3 | אירלנדאירלנד דן מרטין | Israel Start-Up Nation | 111 |
| 4 | בריטניהבריטניה יו קארת'י | EF Pro Cycling | 96 |
| 5 | צרפתצרפת גיום מרטן | קופידיס | 87 |
| 6 | גרמניהגרמניה פסקל אקרמן | בורה–הנסגרוהה | 84 |
| 7 | בלגיהבלגיה יספר פיליפסן | יו. איי. אי. אמירטס | 150 |
| 8 | ספרדספרד מארק סולר | מוביסטאר | 73 |
| 10 | קנדהקנדה מייקל וודס | EF Pro Cycling | 72 |
| 10 | ספרדספרד אנריק מאס | מוביסטאר | 71 |

### קטגוריית ההרים

#### מקומות 1-10

|  |  |  |  |
| --- | --- | --- | --- |
| **מקום** | **רוכב** | **קבוצה** | **נקודות** |
| 1 | צרפתצרפת גיום מרטן | קופידיס | 99 |
| 2 | בלגיהבלגיה טים ולנס | לוטו–סודאל | 34 |
| 3 | אקוודוראקוודור ריצ'רד קאראפאס | אינאוס גרנדיירס | 30 |
| 4 | צרפתצרפת דויד גאודו | Groupama–FDJ | 29 |
| 5 | ארצות הבריתארצות הברית ספ קוס | יומבו–ויסמה | 27 |
| 6 | סלובניהסלובניה פרימוש רוגליץ' | יומבו–ויסמה | 24 |
| 7 | בריטניהבריטניה יו קארת'י | EF Pro Cycling | 21 |
| 8 | קנדהקנדה מייקל וודס | EF Pro Cycling | 21 |
| 9 | פורטוגלפורטוגל רוי קושטה | יו. איי. אי. אמירטס | 21 |
| 10 | אירלנדאירלנד דן מרטין | Israel Start-Up Nation | 20 |

### קטגוריית הרוכב הצעיר

#### מקומות 1-10

|  |  |  |  |
| --- | --- | --- | --- |
| **מקום** | **רוכב** | **קבוצה** | **זמן** |
| 1 | ספרדספרד אנריק מאס | מוביסטאר | 72:49:48 |
| 2 | צרפתצרפת דויד גאודו | Groupama–FDJ | 4:09+ |
| 3 | רוסיהרוסיה אלכסנדר ולאסוב | אסטנה | 6:00+ |
| 4 | שווייץשווייץ ג'ינו מאדר | NTT Pro Cycling | 40:03+ |
| 5 | גרמניהגרמניה גאורג צימרמן | CCC | 42:04+ |
| 6 | ארצות הבריתארצות הברית וויל בארטה | CCC | 46:28+ |
| 7 | בלגיהבלגיה קובי גוסנס | לוטו–סודאל | 59:21+ |
| 8 | צרפתצרפת קלמו שאמפוסיין | AG2R La Mondiale | 1:17:44+ |
| 9 | אוסטרליהאוסטרליה רוב פאוור | סאנווב | 1:30:22+ |
| 10 | צרפתצרפת דוריאן גודון | AG2R La Mondiale | 1:38:24+ |

### קטגוריית הקבוצות

#### מקומות 1-5

|  |  |  |
| --- | --- | --- |
| **מקום** | **קבוצה** | **זמן** |
| 1 | ספרדספרד מוביסטאר | 218:37:21 שעות |
| 2 | הולנדהולנד יומבו–ויסמה | 10:23+ |
| 3 | קזחסטןקזחסטן אסטנה | 40:09+ |
| 4 | איחוד האמירויות הערביותאיחוד האמירויות הערביות יו. איי. אי. אמירטס | 1:04:05 |
| 5 | אוסטרליהאוסטרליה מיצ'לטון - סקוט | 1:08:33+ |

ויקישיתוף בשורה
---------------

ויקישיתוף מדיה וקבצים בנושא **וואלטה אספניה 2020** בוויקישיתוף

הערות שוליים
------------

1. ↑  החליף את חסוס הראדה שנדבק בקורונה ולא היה יכול לזנק למרוץ
2. ↑  הרוכב הצעיר המצטיין עד גיל 25
3. ↑  מי שחצה לראשונה את הקו ולמעשה ניצח את הקטע היה סם בנט, אך הוא נפסל והועבר למקום האחרון בפלוטון על ידי חבר השופטים של המרוץ, לאחר החלפת מרפקים אגרסיבי מדי עם אמילס לייפניס הלטבי של טרק-סגפרדו
4. ↑  No fractures for McCarthy in Vuelta a España crash, cyclingnews.com
5. ↑  Formolo finds new focus thanks to fatherhood, cyclingnews.com